kardosdrur/scandi-wiki huggingface dataset:
Livno

Livno er by i Bosnien-Hercegovina.

Der er fundet spor af, at mennesker har levet her omkring år 2000 f.Kr. Fra den tid og til ankomsten af romerne var Livno-området beboet af den illyriske stamme delmaterne.

Siden romernes første ankomst i 156 f.Kr. førtes på disse kanter mange krigshandlinger, hvor delmaterne tilføjede de romerske legioner mange tab. Den store opstand af de illyriske stammer breuci, desitiater og delmater, grundet i modstand mod indsamling af penge for krigen i Germanien i år 6-9 f.Kr., rystede det romerske imperium. I opstanden deltog 800.000 mennesker, af dem 200.000 fodfolk og 9.000 ryttere. Svetonie, som var notar i Romerriget, skrev: "Det var den sværeste krig, som Rom førte efter krigene mod Kartago". Denne illyriske opstand blev slået ned blodigt.
Efter delmaternes totale nederlag (efter hvilken den romerske provins Dalmatien fik navnet), begyndte processen med "romanisering". 

Omkring år 621 trængte avarerne ind i området og ødelagde alt på deres vej. Efter avarerne blev slået ned ved Konstantinopel i år 626, bosatte kroaterne sig i den romerske provins Dalmatien og på Panonia-sletten. I 1326 blev Livno-området en del af det bosniske grevskab. 

Tyrkerne besatte Livno området i 1463 men i efteråret samme år blev de tvunget tilbage af de forenede styrker af Vukčić Kosać og Kong Matijaš Korvin. Tyrkerne kom tilbage i 1480'erne, ødelagde byen totalt, og på ruinerne af den gamle by voksede en ny by med orientalsk udseende og der blev bygget moskeer. Tyrkerne blev i området til ankomsten af det østrig-ungarske styre i 1878. 

Tyrkernes ankomst i det 15. århundrede betød også ankomsten af ortodokse serbere for første gang i dette område. Den store kroatiske udvandring begyndte, da området faldt i tyrkernes hænder.

Efter at Østrig-Ungarn overtog magten den 28. september 1878, begyndte de at indføre deres egen europæiske måde at regere på. Livet for befolkningen blev lettere: de kunne frit gå i kirke, de kunne holde grise, brandskatten blev afskaffet mm. Mange af menneskene, som var flygtet til Dalmatien begyndte at returnere til området. 

Med Østrig-Ungarns fald og dannelsen af Kongeriget af Serbere, Kroater og Slovenere, som i 1929 blev omdøbt til Kongeriget Jugoslavien, begyndte i stedet for den tyrkiske orientering en kulturel og politisk serbificering. Efter parlamentets opløsning og indførelsen af kongediktatur i 1929, kom det igen til administrative udskiftninger. Jugoslavien blev delt i 9 grevskaber og serberne fik 6 af dem. Livno kom ind under kystgrevskabet med hovedsæde i Split og dermed begyndte en tilbagevenden til de kroatiske områder. 

Med dannelsen af grevskabet Kroatien blev Livno endnu tættere forbundet med Kroatien, men kort derefter fulgte den 2. verdenskrig og dannelsen af Den Uafhængige Stat Kroatien som også omfattede hele Bosnien-Hercegovina. 

Efter den 2. verdenskrig og dannelsen af Jugoslavien var Livno del af Bosnien-Hercegovina, en af de 6 jugoslaviske republikker.

Referencer

Kilde 
 Gamle jugoslaviske skolebøger

Byer i Bosnien-Hercegovina
Illyrien
Stenhus Gymnasium og HF

Stenhus Gymnasium (oprindeligt Stenhus Kostskole) i Holbæk er et gymnasium, der tilbyder ungdomsuddannelserne STX, HF og IB, der giver adgang til mellemlange og lange videregående uddannelser. Videnskab, sprogkundskaber, musik og sport er blandt det, der udbydes med forskellige hovedfag som grundlag. Skolen udbyder desuden 2 særlige uddannelsestilbud: Sports College og Drama College. Skolen blev oprettet 4. september 1906 af H. Edvard Hass som kombineret gymnasium og kostskole. Stenhus Kostskole og Stenhus Gymnasium er i dag to selvstændige institutioner, men stadig på samme adresse i den sydvestlige del af Holbæk. 
Gymnasiet har gennemgået en større renovering og udbygning, så der nu er plads til 1.300 elever og omkring 170 ansatte.
Gymnasiets rektor er Per Henrik Farbøl.

Kendte studenter 

 1913: Aage Dalgaard, direktør og ingeniør
 1915: Jens Juel, godsejer
 1916: Gordon Schmiegelow, direktør (realeksamen)
 1917: Edvard Zeuthen Dalgaard, direktør og ingeniør
 1921: Kai Benedict Ahlefeldt-Laurvig, lensgreve og modstandsmand
 1924: Emil Blytgen-Petersen, redaktør og diplomat
 1927: Christian Islef, ingeniør
 192?: Claus Ahlefeldt-Laurvig, greve og modstandsmand
 1931: Bo Bramsen, forlagsdirektør
 1931: Hans Erik Knipschildt, statslæge, dr.med.
 1932: Aage Stentoft, komponist og teaterdirektør
 1935: Carl Christian Brønnum Scavenius, godsejer
 1942: Poul Christian Bertouch-Lehn, lensbaron, godsejer og modstandsmand
 1943: Jørgen William Ahlefeldt-Laurvig, greve, forfatter og godsejer
 1943: Iakob Estrup, godsejer
 1957: Niels Helveg Petersen, cand.jur. og MF, partileder og økonomi- og udenrigsminister
 1963: Eddie Skoller, entertainer
 1969: Peter Duetoft, tidligere MF
 1979: Connie Hedegaard, journalist, EU-kommissær og tidligere miljø-, klima- og energiminister
 1990: Kristian Ditlev Jensen, forfatter og journalist
 1992: Jacob Jensen, cand.merc.jur. og MF
 2003: Andreas Jakobsen, basketballspiller for Bakken Bears
 2010: Mads Mensah Larsen, håndboldspiller
 2011: Christina Krzyrosiak Hansen, BA i sociologi og Holbæks borgmester

Ekstern henvisning 
 Stenhus Gymnasium og HF's websted

Gymnasier i Danmark
Uddannelse i Holbæk
Etableret i 1906
Bygninger, konstruktioner og anlæg i Holbæk
Copenhagen EU Office

Greater Copenhagen EU Office (GCPHEU) er det fælles EU-kontor i Bruxelles for Region Hovedstaden, Region Sjælland, regionernes 46 kommuner, Københavns Universitet, Danmarks Tekniske Universitet, Roskilde Universitet og Copenhagen Business School.  

Greater Copenhagen EU Office hjælper og rådgiver inden for fem områder: projektudvikling, interessevaretagelse, netværksopbygning, positionering og kompetenceudvikling. Kontoret arbejder for at skabe internationalt fokuseret innovationssamarbejde mellem region, kommuner, universiteter og virksomheder. 

Kontorets direktør er Birgitte Wederking.

Eksterne henvisninger 

EU-politik i Danmark
Politik i Københavns Kommune
Lucien Van Impe

Lucien Van Impe (født 20. oktober 1946) er en tidligere professionel belgisk cykelrytter, der var aktiv fra 1969 til 1987. Han var klart bedst som bjergrytter og vandt Den prikkede bjergtrøje i Tour de France. Van Impe vandt bjergkonkurrencen i alt 6 gange, lige som Frederico Bahamontes tidligere havde præsteret (inden trøjens indførelse). Senere har Richard Virenque overgået dette med i alt 7 vundne bjergkonkurrencer.

Van Impe deltog hele 15 gange i Tour de France og gennemførte hver gang. Det lykkedes ham at vinde løbet i 1976, ligesom han 5 gange yderligere blev placeret i Top 3.

Karriere 
I 1971 erobrede Van Impe for første gang Den prikkede bjergtrøje i Tour de France. Han gentog denne bedrift fem gange yderligere. Van Impes hold Sonolor fusionerede med Gitane som Gitane-Campagnolo in 1975. Cyrille Guimard, som ophørte som aktiv rytter tidligere på året i 1976 var holdets sportsdirektør ved Tour de France i 1976. Her udkæmpede van Impe flere drabelige dueller med Joop Zoetemelk i bjergene. Guimard har sagt, at han beordrede van Impe til at angribe på 14. etape og truede sin rytter med at han ville samle ham op i ledsagevognen, hvis han ikke angreb den førende rytter og Zoetemelk. Van Impe har benægtet denne påstand. Under alle omstændigheder kørte han fra feltet og indhentede en udbrydergruppe med bl.a. Luis Ocana. Zoetemelk måtte optage forfølgelsen alene og mistede over 3 minutter, hvilket reelt afgjorde dette års løb til Van Impes fordel. I 1977 var han favorit til at vinde klassementet, men blev tidligt i løbet påkørt af en ledsagevogn. Han måtte blandt andet derfor nøjes med tredjepladsen, men vandt dog bjergkonkurrencen. De følgende år havde han ikke større succes i klassementet, men vendte stærkt tilbage i 1981, hvor han blev nr. 2 og samtidig vandt bjergtrøjen. Hans sejr her er den til dato seneste af en belgier. 

Van Impe blev i løbet af karrieren aldrig testet positiv for doping, og han er blandt de ryttere, der aldrig er blevet mistænkt for eller har indrømmet dopingmisbrug. Van Impe er  den seneste belgiske vinder af Tour de France. I 2017 blev han opereret for og overlevede et hjerteanfald.

Referencer

Eksterne henvisninger 

 

Mandlige cykelryttere fra Belgien
Tour de France-vindere
Wimbledon-mesterskabet i damesingle 2006

Resultaterne fra damesingleturneringen ved Wimbledon-mesterskaberne 2006.

Se også:Wimbledon-mesterskabet i herresingle 2006
Wimbledon-mesterskabet i herredouble 2006Wimbledon-mesterskabet i damedouble 2006
''Wimbledon-mesterskabet i mixed double 2006

Tidsplan

Seedninger 
Herunder er de seedede spillere listet. Amélie Mauresmo blev mester; ved de øvrige spillere er vist, i hvilken runde de blev slået ud.

Resultater

Tegnforklaring 
 Q = Fra kvalifikation
 WC = Wild card
 LL = Lucky Loser
 r. = Tilbagetrukket

Finalerne

Tidligere runder

1. sektion

2. sektion

3. sektion

4. sektion

Bemærkninger 
Da Serena Williams takkede nej til at deltage og hendes søster Venus blev slået ud i fjerde runde, var mesterskabet det første siden 1999, hvor ingen af Williams-søstrene var i finalen.

Wimbledon-mesterskaberne 2006
2006
Rik Van Steenbergen

Rik Van Steenbergen (født 9. september 1924, død 15. maj 2003) var en belgisk cykelrytter, der betragtes som én af de største gennem tiderne. Han vandt bl.a. Flandern Rundt i både 1944 og 1946 samt Paris-Roubaix. Herudover vandt han verdensmesterskabet i landevejscykling hele tre gange (1949, 1956 og 1957).

Eksterne henvisninger

Mandlige cykelryttere fra Belgien
Verdensmestre i landevejsløb
Vindere af Københavns seksdagesløb
Irans religiøse leder

Irans religiøse leder udpeges af Ekspertforsamlingen, i princippet på livstid.

Han er ikke formelt statsoverhoved, men rangerer højere end præsidenten, der varetager de mere udadrettede funktioner, herunder også i forhold til udlandet, og leder regeringen.

Den religiøse leders beføjelser indbefatter navnlig en række kontrol-, godkendelses- og magtfunktioner over samfundssystemet, herunder kommandoen over de væbnede styrker, centrale udenrigs- og sikkerhedspolitiske beslutninger, udnævnelser til og afskedigelser fra samfundets nøglepositioner og benådninger.

Ruhollah Khomeini var den første religiøse leder fra revolutionen til sin død i 1989. Han afløstes af ayatollah Ali Khamenei.

Se også 
 Ayatollah

Eksterne ressourcer 
Magtstrukturen i Iran, BBC

 
Religiøse leder
Dansk geværeksercits

Dansk geværeksercits – eller våbeneksercits – kan ikke udøves med forsvarets gevær m/96, derfor bruges m/95.

Basiseksercits med gevær, er ret/rør og præsenter gevær, disse lærer alle værnepligtige, dog lærer man ved Den Kongelige Livgarde også udvidet geværeksercits, såsom:

 Gevær i hvil (herfra, gevær på højre skulder)
 Gevær i hvil (som fører)
 Gevær i arm
 Gevær ved fod (gevær ved fod kan dog ikke komme hvis gevær er på højre skulder – derfra skal der først komme en gevær i hvil)
 Gevær over højre skulder
 Bajonet på/bort (kommandoen gives: "Så gælder det bajonet, bajonet på/bort")

Geværeksercits, Dansk
Ekspertforsamlingen

Ekspertforsamlingen er en iransk forsamling, der har til opgave at udpege landets religiøse leder, følge hans virksomhed og fjerne ham, hvis han ikke kan udføre sine opgaver. Forsamlingen mødes et par gange om året.

De 86 medlemmer vælges ved direkte valg for en periode på otte år. Seneste valg fandt sted i 1998.

Der kan kun vælges lærde (dvs. ayatollaher eller mullaher) til ekspertforsamlingen, og deres kandidaturer skal godkendes af Vogternes Råd.

Se også 
 Ayatollah
 Mullah

Eksterne ressourcer 
Magtstrukturen i Iran, BBC 

Irans regering
Irans politik
Moldavien (flertydig)

Moldavien kan hentyde til flere artikler:
 Moldavien – et tidligere fyrstendømme i Sydøsteuropa
 Moldova – et østeuropæisk land
 Moldavien, Rumænien – et landskab i Rumænien
Iwama

Iwama (岩間町 Iwama-machi) var en lille landsby i Nishiibaraki-distriktet i Ibaraki-præfekturet i Japan. Iwama ligger omkring 100 km nordøst for Tokyo og tæt på byen Mito. I 2003 havde byen et anslået indbyggerantal på 16.588 og en befolkningstæthed på 332,23 personer pr. km². Det totale areal er på 49,93 km².

Iwama er kendt for at have været bopæl for Morihei Ueshiba, grundlæggeren af Aikido, fra 1942 og til hans død. Hans dojo i Iwama er stadig et vigtigt sted for Aikido-udøvelse.

Iwama har også er bjerg, Atago, og har et legeområde for børn med en kæmpe rutsjebane. Atago-helligdommen er placeret på toppen af Atago.

Den 19. marts 2006 blev Iwama med Tomobe slået sammen med Kasama, og hedder nu Kasama.

Byer i Japan
Henning Gantriis

Henning Hauge Gantriis (født 1. februar 1918 i Lemvig, død 17. december 1989) var en dansk tegner, kendt for tegneserien "Livets gang i Lidenlund" som han skabte i 1953. Gantriis var tilknyttet Politiken fra 1950 som vittighedstegner.

Eksterne henvisninger 
 Lemvig Museum om Gantriis 
 
 

Tegneserietegnere fra Danmark
Personer fra Lemvig
Livets gang i Lidenlund

Livets gang i Lidenlund er en tegneserie af Henning Gantriis, baseret på byen Lemvig. Tegneserien blev skabt i 1953, og blev bl.a. bragt dagligt i dagbladet Politiken 1971-1994.

Eksterne henvisninger 
 Livets gang i Lidenlund på ComicWiki

Lemvig
Tegneserier fra Danmark
Tao Te Ching

Tao Te Ching eller Dào Dé Jīng 道德经 simplificeret kinesisk - 道德經 uforkortet kinesisk. Dao De Jing er en af de mest indflydelsesrige visdomsbøger i kinesisk historie og er tilskrevet den legendariske figur Lao Zi eller Lao-tse 老子, der betyder "Gamle Mester". Bogen er mindst 2300 år gammel. Den ældste kopi man har fundet er dateret omkring 300 f.v.t. Der har været forsket og spekuleret i, om Lao Zi kunne være 李耳 Li Er, også kaldet 李聃 Li Dan, der optræder i Zhuang Zi og andre steder, men der er ingen endegyldige beviser.

Lao Zi skrev blot en enkelt bog, der er en samling af 81 vers eller digte i to dele - en for Dao og en for De. Bogen forklarer og filosoferer over de to emner der udgør titlen Dào og Dé. Dao betyder vej og De betyder magt eller dyd. Det første vers i De-afsnittet viser utvetydigt at ordet beskriver magt og rimelig brug af magt, men ordet referer i mange andre gamle tekster mere til moral eller dyd. Poul Andersen oversætter titlen som Bogen om vejen og magten, Christensen oversætter titlen som The Way and Virtuous Power.

Der er ingen tvivl om at Dao skal oversættes som Vejen. Hvad begrebet Vejen refererer til er er et meget omdiskuteret emne. Nogle kalder det et gudsbegreb andre anser det mere for et kosmologisk begreb, andre igen for et mere filosofisk begreb. Det første kapitel i afsnittet om De viser utvetydigt at De handler om rimelig brug af magt.

Der findes fortolkninger af bogen, der især opfatter den som en kvindelig filosofi. Der er i den forbindelse også skrevet om bogens særlige relevans for kvinder.

Det er svært at overvurdere den betydning, som bogen har haft for taoismen, og den er en af de mest oversatte kinesiske klassikere, over 200 gange. De fleste oversættelser regnes dog for at ikke være oversat af fagfolk. Men generelt er teksten oversat så ensartet, at det samlede billede af bogens budskab står rimeligt klart i dag.

Der findes flere udgaver af teksten, men den mest anvendte er Wang Bis udgave. Det er uklart hvor meget de udgravede bambus og silkeudgaver kan tilføje, men det står klart at teksten bærer præg af mindre fejl.

Danske oversættelser 

 Tao Teh King: Bogen om alt og intet, oversat af Ole Kiilerich (1953). 
 Tao Te King : visdommens bog, oversat af Peter Eliot Juhl, (1997), 
 Daode jing, bogen om vejen og magten. Mystik og praktisk visdom i det gamle Kina, ved Poul Andersen (1999), 
 Daode jing, oversat af Hugo Hørlych Karlsen, (2006),

Referencer

Eksterne links 

Taoisme
Litteratur fra Kina
Filosofi fra Kina
Søren Fauli

Søren Fauli (født 24. oktober 1963) er en dansk filminstruktør, manuskriptforfatter, skuespiller, billedkunstner, debattør og radiovært, der brød igennem med filmen De skrigende halse. Han er født Søren Clemmensen Møller.

Karriere 
Han medvirker i og skaber både reklamefilm, fiktions- og dokumentarfilm. Han er barnebarn til redaktør Carl Henrik Clemmensen, der under besættelsen blev myrdet under medvirken af Søren Kam. Filmen Min morfars morder handler om Faulis møde med Søren Kam.

Han har desuden instrueret og selv medvirket i et stort antal reklamefilm, blandt andet for Toms Chokolade, Tuborg, Ekstra Bladet, Punkt1, Sonofon, Kims, Wupti, Blockbuster og Expert.

Har de sidste par år været regelmæssigt med i panelet i radioprogrammet Mads og Monopolet på DR P3.

Siden november 2011 har Fauli haft sit eget politiske debatprogram Løsgængeren på Radio24syv. Det er et politisk idé-værksted, hvor Fauli forsøger at skabe nye alternative løsninger på politiske problemer.

Søren Fauli er tilknyttet butikskæden Normal via hans selskab Dauli Film, som har aktier i butikskæden. I 2016 havde Dauli Film et overskud på 51.219.505 kr efter salg af aktier for 50 mio.

Fauli udgav i 1983 albummet Fauli til Dauli under kunstnernavnet Daily Fauli.

I 2016 deltog Fauli som en af de 12 kendte danskere i TV 2’s underholdningsprogram Vild med dans; han blev stemt ud af konkurrencen i tredje elimineringsrunde.

I 2019 har Søren Fauli løbende deltaget i satire programmet "Den Korte Radioavis" på Radio24syv.

Privatliv 
Fauli købte i 2016 et hus i Hellerup af filminstruktøren Anders Thomas Jensen for 10,8 mio. kr., som han efterfølgende istandsatte.

Filmografi 
Udvalgte film og tv-produktioner:
 På Pletten (1991) (tv-serie)
 De skrigende halse (1993) (tv-film) (spiller en fotograf)
 Forsmåelse (1995) (sig selv)
 Supermaterialisme (1995) (sig selv)
 Antenneforeningen (1999) (Per)
 Grev Axel (2001) (folkekomedie)
 Polle Fiction (2002) (folkekomedie)
 Min morfars morder (2004) forfatter
 Fjernsyn for voksne (2005) (tv-satire) forfatter
 Hvordan vi slipper af med de andre (2007) (folkekomedie)
 Deroute (2008) (tv-satire)

Noter

Eksterne links 
 

Skuespillere fra Danmark
Filminstruktører fra Danmark
Radioværter fra Danmark
Personer i Kraks Blå Bog
Nathu La

Nathu La er et bjergpas på grænsen mellem Kina og Indien, der forbinder den indiske delstat Sikkim med Tibets sydlige grænse. Passet der ligger 4.310 meter over havets overflade var en del af den historiske silkevej.

Kinas geografi
Indiens geografi
Bjergpas
Cat Power

Cat Power (født Charlyn Marie Marshall 21. januar 1972) er en amerikansk singer-songwriter. Hun har på nuværende tidspunkt udgivet 8 albums: You Are Free, Dear Sir, Myra Lee, Moon pix, What will the community think og The Covers Record her fortolker hun andre kunstneres store hits, som fx Rolling Stones' Satisfaction. I 2006 udgav hun så pladen The Greatest og singlen af samme navn. Seneste udgivelse er Jukebox som stort set kun består af cover-numre, bortset fra to af numrene, som hun selv har skrevet.
Cat Power har tidligere lavet sin egen fortolkning af Oasis' kæmpehit "Wonderwall".

I januar 2006, (to uger før hendes album "The Greatest" udkom) var hun indlagt pga. alkoholmisbrug. Hun er senere blevet "kureret", men har en slem fortid med både alkohol og en masse stoffer, udtaler hun selv i mange interviews, bl.a. The New York Times' interview, hvor hun hudløs ærligt fortæller om sin fortid som misbruger, og om hvor glad hun er for at være sluppet ud af det.

Cat Power spillede på Roskilde Festival i 2008 og på Heartland Festival 2022.

Biografi 
Charlyn Marshall blev født i den amerikanske stat Georgia. Marshalls far Charlie, er blues-musiker og pianist. Marshall havde derfor en meget omvæltet barndom, hvor hun flyttede rundt mellem de sydamerikanske stater. Til tider boede hun også hos hendes bedstemor.
I interviews har hun snakket åbent om barndommen og siger, at den flytten rundt som barn, forberedte hende til livet som turnerende professionel musiker.

Sangere fra USA
Har spillet på Roskilde Festival
Singer-songwritere fra USA
Iben Maria Zeuthen

Iben Maria Zeuthen (født 1985) er en dansk tv- og radiovært.

Baggrund og uddannelse 
Hun er datter af den kendte solocellist i Radiosymfoniorkestret Morten Zeuthen. I 2004 blev hun student fra Ingrid Jespersens Gymnasium, hvor hun gik på Rytmisk Linje. Hun har studeret dansk på Københavns Universitet.

Erhvervskarriere 
Hun har bl.a. medvirket i P3's Missionærerne, og i sommeren 2006 var hun sammen med Nicolai Hansson vært på børneprogrammet SommerSummarum på DR1. Fra starten af 2007 til sommeren 2008 lavede hun programmet Mondo sammen med Huxi Bach på P3. I 2008 var hun også i en kort periode vært på DR1's ungdomsquiz med navnet Hjerteflimmer: Pigerne mod Drengene. Sammen med Signe Lindkvist var hun vært på programmet Høvdingebold.

I 2009 blev Iben Maria Zeuthen og Rasmus Kramer-Schou tildelt Prix Radios pris Årets radioprogram 2009 for Ibens Harem.

Iben Maria Zeuthen skiftede 24. januar 2011 P3 ud med ANR i Nordjylland, hvor hun blev stationsstemme (imagespeaker), og hvor hun også var vært på programmet Uhørt! mandag til torsdag fra 18 til 19. Hun stoppede senere på året, da hun blev ansat på Radio24syv. Hun blev erstattet af Mathilde Norholt.

Iben Maria Zeuthen er p.t. vært på programmet Det næste kapitel på Radio24syv. For dette program vandt hun i 2017 Prix Radio prisen Årets vært. Programmet bliver sendt fredage fra kl. 18.05-20.00.

Den 13. marts 2019, udgav Radio24syv et uddrag af et interview som Iben Zeuthen havde foretaget med den danske skuespillerinde Ghita Nørby. Programmet fik landsdækkende opmærksomhed grundet Ghita Nørbys bemærkninger om Iben Zeuthens interviewevner og personlighed.

Referencer

Eksterne kilder/henvisninger 
 Ibens Harem
 http://www.radio24syv.dk/programmer/det-naeste-kapitel 
 Kort biografi på Clement Direkte
 SommerSummarum  på DR Presse
 Årets Radioprogram 2009  tildeles Ibens Harem

Studieværter fra Danmark
Radioværter fra Danmark
Ansatte i DR
Iben Maria
Martin Bay Pedersen

Martin Bay Pedersen (født 1980 i Silkeborg), er direktør for firmaet Netomia, der er grundlagt i 1999.

Han er desuden skaberen af chatportalen NationX, der er grundlagt i 2003.

Eksterne Henvisninger 

 Netomia's hjemmeside. 

Erhvervsfolk fra Danmark
Ebba With

Ebba Augusta With Bræstrup f. With (15. januar 1908 i København – 4. marts 1993) var en dansk skuespillerinde, der blev uddannet fra Det kongelige Teaters Elevskole i 1933. Hun var herefter knyttet til teatret et par år, men kom sidenhen til både Dagmarteatret, Frederiksberg Teater, Riddersalen, Allé Scenen, Det ny Teater, Folketeatret, Aarhus Teater, Odense Teater og Gladsaxe Teater. Blandt de mange teaterstykker hun medvirkede i kan nævnes Vor by, Vildanden, Hamlet, Anne Franks dagbog, Maria Stuart, Bernardas Hus og Onkel Vanja.
I tv nåede hun at medvirke i serierne En by i provinsen og Matador.

Filmografi i udvalg 

 Sørensen og Rasmussen – 1940
 Biskoppen – 1944
 Man elsker kun een gang – 1945
 My name is Petersen – 1947
 Kampen mod uretten – 1949
 Himlen er blå – 1954
 Jeg - en kvinde – 1965
 Slå først, Frede – 1965
 Utro – 1966
 Nøddebo Præstegård (1974) – 1974
 Pas på ryggen, professor – 1977
 Fængslende feriedage – 1978
 Babettes gæstebud – 1987 
 Christian (film) – 1989

Eksterne henvisninger 
 
 

Skuespillere fra Danmark
Personer fra København